

**Naziv obveznika:**

Sveučilište Josipa Jurja Strossmayera u Osijeku, Kineziološki fakultet Osijek

**Broj RKP-a:** 51450

**MB:** 05302099

**OIB:** 70788591483

**Pošta i mjesto:** 31000 Osijek **Adresa:** Drinska 16 a **Razina:** 11

**Razdjel:** 080 **Šifra djelatnosti:** 8542 **Šifra županije:** XIV

**Šifra grada/općine:** 312 **Oznaka razdoblja:** 2024-12

**BILJEŠKE**

**UZ FINANCIJSKE IZVJEŠTAJE ZA 2024. GODINU**

Senat Sveučilišta Josipa Jurja Strossmayera u Osijeku je dana 27. svibnja 2020. godine (KLASA: 602-04/20-01/1; URBROJ: 2158-60-01-20-2) donio Odluku o osnivanju Kineziološkog fakulteta u sastavu Sveučilišta Josipa Jurja Strossmayera u Osijeku te je Rješenjem Trgovačkog suda u Osijeku 3. kolovoza 2020. godine i upisom u Upisnik visokih učilišta RH stvorio uvjete za početak rada.

Djelatnost Fakulteta je visoko obrazovanje i znanost, ustrojavanje i izvođenje preddiplomskih i diplomskih sveučilišnih studija.

Dužnost v.d. Dekana obavlja Izv. prof. dr. sc. Zvonimir Tomac.

Voditeljica Odjela za financije i računovodstvo Marija Zelić sastavila je financijske izvještaje i bilješke uz financijske izvještaje za 2024. godinu.

Zakonski propisi prema kojima Kineziološki fakultet posluje su Statut Kineziološkog fakulteta, Zakon o znanstvenoj djelatnosti i visokom obrazovanju, Pravilnik o studijima i studiranju na Sveučilištu, Zakon o proračunu, Zakon o porezu na dohodak, Pravilnik o proračunskom računovodstvu i računskom planu, Pravilnik o financijskom izvještavanu i svim ostalima Zakonima i Pravilnicima kojima posluju Fakulteti i javne institucije u Republici Hrvatskoj.

**BILJEŠKE UZ BILANCU**

Imovina Kineziološkog fakulteta Osijek iznosi 435.280,68 eura, a obveze i vlastiti izvori iznose 435.280,68 euro. Iz toga je vidljivo da je bilanca na dan 31.12.2024. godine u ravnoteži.

**B002 – Nefinancijska imovina**

Nefinancijska imovina iznosi 107.623,41 eura, a sastoji se od proizvedene dugotrajne imovine koja obuhvaća donirana i kupljena osnovna sredstva u iznosu 97.977,07 eura i knjige u iznosu 9.646,34 eura. Knjigovodstvena vrijednost sitnog inventara iznosi 33.361,38 eura.

**1 – Financijska imovina**

Financijska imovina iznosi 327.657,27 eura a sastoji se od novca u banci i blagajni u iznosu 196.843,75 eura, potraživanja za prihode poslovanja u iznosu 24.421,75 eura a odnose se na prihode od školarina i kontinuiranih rashoda budućih razdoblja u iznosu 106.040,38 eura koji se odnose na plaću za 12/2024.

**2 – Obveze**

Obveze na dan 31.12.2024. iznose 113.086,53 eura a odnose se na obveze za plaću za 12/2024. koja će biti isplaćena u siječnju 2025. godine u iznosu 104.188,84 eura, obveza za materijalne rashode 8.628,62 eura, ostale tekuće obveze 269,07 eura bolovanje na teret Hzzo-a.

**9 – Vlastiti izvori**

Vlastiti izvori iznose 322.194,15 eura , a sastoje se od vlastitih izvora i ispravka vlastitih izvora u iznosu 107.623,41, viška prihoda u iznosu 190.148,99 eura, obračunatih prihoda poslovanja 24.421,75 eura

**Obvezne bilješke uz Bilancu**

**1.Kineziološki fakultet u Osijek nema sudskih sporova u tijeku.**

|  |  |  |  |  |  |  |  |
| --- | --- | --- | --- | --- | --- | --- | --- |
| Rb. | Tuženik | Tužitelj | Sažeti opis prirode spora | Iznos glavnice | Procjena financijskog učinka | Procijenjeno vrijeme odljeva ili priljeva sredstava | Početak sudskog spora |
|  |  |  |  |  |  |  |  |

**2. Kineziološki fakultet u Osijeku tijekom 2024. godine nema ugovornih odnosa i slično, koji uz ispunjenje određenih uvjeta, mogu postati obveza ili imovina (dana kreditna pisma, hipoteke i slično).**

**02 – Proizvedena dugotrajna imovina**

**022 i 02922 Postrojenja i oprema**

Sadašnja vrijednost postrojenja i opreme je 97.977,07 eura. Od opreme je najzastupljenije uredska oprema i namještaj koji ima knjigovodstvenu vrijednost 117.298,39, komunikacijska oprema 6.748,49, oprema za održavanje i zaštitu 2.982,46, instrumenti, uređaji i strojevi 35.473,38 eura, sportska i glazbena oprema 11.016,05, uređaji, strojevi i oprema za ostale namjene 2.201,34 eura.

Vrijednost kupljene opreme u 2024. godini iznosi 28.470,99 eura od čega su računala i računalna oprema 16.056,15 eura, uredski namještaj 5.722,94 eura, komunikacijska oprema 1.372,35 eura, instrumenti uređaji i strojevi 2.551,40 eura, sportska i glazbena oprema 1.138,13 eura.

**0241 Knjige i umjetnička djela**

Vrijednost knjiga za knjižnicu je 16.562,71 eura od čega je amortizirano 6.916,37 eura. Sadašnja vrijednost knjiga u knjižnici iznosi 9.646,34 eura.

**024 i 02924**

Vrijednost sitnog inventara iznosi 33.361,38 eura i u potpunosti je ispravljene vrijednosti.

**1 Novac u banci i blagajni**

Stanje na žiro računu 31. prosinca 2024. godine je 196.508,95 eura.

**12 Depoziti, jamčevine, polozi i potraživanja od zaposlenih za više plaćene poreze i ostalo**

Iznos navedenih potraživanja iznosi 351,39 eura a sastoji se od potraživanja za bolovanja preko 42 dana 269,07 eura i studentski zbor 83,32 eura.

**16 Potraživanja za prihode poslovanja**

Potraživanja za prihode poslovanja iznose 24.421,75 eura a odnose se na potraživanja za školarine.

**19 Rashodi budućih razdoblja**

Navedeni rashodi se knjiže prema Pravilniku o proračunskom računovodstvu i računskom planu a sastoje se od plaće za prosinac 2024. te iznose 106.040,38 eura.

**91 Vlastiti izvori i ispravak vlastitih izvora**

Iznose 107.623,41 eura i jednaki su poziciji 0 Nefinancijska imovina.

**922 Višak prihoda**

Višak prihoda iznosi 190.148,99 eura a sastoji se od višak prihoda prethodnih godina, cjeloživotnog obrazovanja, prihoda od namjenskih školarina.

**BILJEŠKE UZ PR-RAS**

**6 – Prihodi poslovanja**

Prihodi poslovanja iznose 1.776.846,56 eura, povećanje u odnosu na prošlu godinu je 32,1% i odnosi se na povećanje prihoda na svim razinama poslovanja fakulteta.

**63 – Pomoći iz inozemstva i od subjekata unutar općeg proračuna**

Pomoći iznose 12.041,00 eura a odnose se na prihod Županije sufinanciranje projekta „Zdravlje bez dobne granice“ te potpora organizaciji manifestacija, te prijenose korisnika istog proračuna projekt Erasmus +.

**64 – Prihodi od imovine**

Iznose 10,01 eura, a odnose se na kamate.

**65 – Prihodi od upravnih i administrativnih pristojbi, pristojbi po posebnim propisima i naknada**

Prihodi po posebnim propisima bilježe povećanje za 32,6% prihodi od školarina i upisnina studenata preddiplomskog i diplomskog, studija, te prihodi od Sveučilište J.J. Strossmayera za redovito poslovanje fakulteta.

**66 – Prihodi od pruženih usluga, prihodi od donacija**

Odnose se na prihode za programe obrazovanja odraslih i iznose 20.900,00 eura.

**67 – Prihodi iz nadležnog proračuna**

Prihodi iz Mzo-a iznose 1.456.182,18 eura i u odnosu na 2023. povećani su za 31%. Odnose se na prihode za plaće zaposlenika, prijevoz i materijalna prava, prihodi za mentorstvo i sistematske preglede zaposlenika. Prihode iz programskih ugovora za pokrivanje materijalnih troškova nastavne djelatnosti u iznosu 100.063,84 eura i znanstvene djelatnosti u iznosu 42.006,77 eura.

**3 – Rashodi poslovanja**

Rashodi poslovanja iznose 1.658.871,51 eura što je povećanje u odnosu na 2023.godinu 26,6%.

**31 – Rashodi za zaposlene**

Rashodi za zaposlene iznose 1.658.871,51 eura a čine ih najvećim dijelom rashodi na teret državnog proračuna.

**32 – Materijalni rashodi**

Materijalni rashodi u iznosu 302.201,72 eura, i čine povećanje u odnosu na 2023. godinu 13,3%. Rashodi nastali potrebama redovitog poslovanja fakulteta, rashodi usluga i materijala tekućeg i investicijskog održavanja, najma prostora zgrade fakulteta i najma opreme za redovito poslovanje, naknada troškova osobama izvan radnog odnosa, prijevoza zaposlenika na posao i s posla te ostali materijalni rashodi.

**34 – Financijski rashodi**

Financijski rashodi iznose 1.104,50 eura, a čine ih bankarske usluge i usluge platnog prometa.

**37 – Naknade građanima i kućanstvima na temelju osiguranja i druge naknade**

Naknade iznose 6.147,12 eura, a čine ih naknade za školarine asistenata u iznosu 4.272,12 eura te nagrade dekana i subvencije terenske nastave.

**38 – Ostali rashodi**

Odnose se na tekuće donacije i potpora studentskom sportskom klubu a iznosi 1.090,00 eura.

**96 – Obračunati prihodi poslovanja – nenaplaćeni**

Potraživanja za školarine studenata iznose 24.421,75 eura.

**92211 Višak prihoda poslovanja -preneseni**

Višak prihoda poslovanja koji je prenesen u 2024. godinu iznosi 100.644,93 eura

**4 – Rashodi za nabavu nefinancijske imovine**

Rashodi za nabavu nefinancijske imovine iznose 28.470,99 eura, a sastoje se od postrojenja i opreme u iznosu 26.840,97 eura te knjiga za knjižnicu u iznosu 1.630,02 eura.

**422 – Postrojenja i oprema**

Rashodi za postrojenja i opremu sastoje se od uredske opreme i namještaja u iznosu 21.779,09, komunikacijske opreme u iznosu 1.372,35 eura, instrumenti, uređaji i strojevi u iznosu 2.551,40 eura, sportska i glazbena oprema 1.138,13 eura.

Manjak prihoda od nefinancijske imovine iz 2023. godine preneseni, zatvoren je u ovoj godini prenesenim viškom poslovanja.

**X006 – Višak prihoda i primitaka raspoloživ u sljedećem razdoblju**

Višak prihoda i primitaka na dan 31.12.2024. iznosi 190.148,99 eura, odnosi se na višak prihoda koji je kumulacija viška prihoda iz prethodnih razdoblja i viška prihoda tekuće godine.

**19 – Rashodi budućih razdoblja**

Rashodi budućih razdoblja iznose 106.040,38 eura i to su rashodi plaće za prosinac 2024. godine

**BILJEŠKE UZ P-VRIO**

**91512 – Promjene u obujmu nefinancijske imovine**

Do povećanja u obujmu nefinancijske imovine u iznosu 4.488,82 eura došlo je zbog prijenosa osnovnih sredstava i sitnog inventara od drugog proračunskog korisnika.

**BILJEŠKE UZ RAS-FUNKCIJSKI**

**094 – Obrazovanje**

Rashodi (klase 3 i klase 4) u iznosu 1.687.342,50 eura su razvrstani u prvi i drugi stupanj naobrazbe. Prvi stupanj naobrazbe je broj studenata preddiplomskog studija dok je drugi stupanj naobrazbe broj studenata diplomskog studija. Iznos 1.113.728,70 eura se odnosi na prvi stupanj naobrazbe, a 573.613,80 eura je drugi stupanj naobrazbe.

**BILJEŠKE UZ OBVEZE**

**V007 –** Stanje obveza na 1.01.2024. godine iznosi 105.591,68

**V002 – Povećanje obveza u izvještajnom razdoblju i V004 – Podmirene obveze u izvještajnom razdoblju**

Povećanje obveza na kraju izvještajnog razdoblja u odnosu na podmirene obveze su 7.494,85 eura.

**V006 – Stanje obveza na kraju izvještajnog razdoblja**

Obveze na kraju izvještajnog razdoblja su 113.086,53 eura najvećim djelom se sastoje od izdataka za plaće zaposlenika za plaću 12-2024, te obveza za materijalne rashode. Međusobne obveze subjekata općeg proračuna u iznosu 269,07 eura su obveze za refundaciju bolovanja na teret HZZO-a. Treba napomenuti, da ukupan iznos obveza su nedospjele obveze koje će biti podmirene tijekom siječnja 2025. godine.

U Osijeku, 29. siječnja 2025. godine v.d. Dekana:

Osoba za kontaktiranje: Marija Zelić, mag.oec.

Telefon: 031 559 303 Izv.prof.dr.sc. Zvonimir Tomac